સૌપ્રથમ એક મોટા બાઉલમાં મેંદો, કોર્નફ્લોર, ઘી, મીઠું, હૂંફાળું પાણી મિક્સ કરી તેની નરમ કણક બાંધી લો. બાંધેલા લોટને કોટનના ભીના કપડાંમાં બાંધીને એક સાઈડમાં મૂકી દો. બીજા બાઉલમાં પૂરણ માટેની સામગ્રી ભેગી કરો. માવાને સૌ પહેલા બરાબર મસળી લો. ત્યારબાદ ચમચી વડે બધી જ સામગ્રીને બરાબર મિક્સ કરી લો. હવે બાંધેલી કણકમાંથી નાના-નાના ગોળા લઈને તેની પૂરી બનાવો. ત્યારબાદ તેમાં ઉપર તૈયાર કરેલું પૂરણ એક ચમચી મૂકો. આ રીતે પૂરણ ભરીને કચોરી તૈયાર કરો. ધીમે-ધીમે બધી જ કચોરી તૈયાર કરી લો. તેલ ગરમ કરવા મૂકો. તેલ ગરમ થાય એટલે તેમાં તૈયાર કરેલી કચોરી તળો. લાઈટ બ્રાઉન રંગની થાય ત્યાં સુધી તળવી. કચોરી થોડી ઠંડી પડે એટલે એને તૈયાર કરેલી ચાસણીમાં ડુબાડો.